Jose Rufo Uriarte

Jose Rufo Uriarte (Bermeo, 1867ko abuztuaren 27a - Buenos Aires, 1932ko azaroaren 27a) Argentinara joan zen editore, kazetari eta idazle euskalduna, La Baskonia aldizkariaren sortzailea Francisco Grandmontagnerekin batera.

 Biografia 
1867ko abuztuaren 27an Bermeon jaiotakoa, Faustino Uriarte bermeorraren eta Busturiako Paula de Intxaustiren semea izan zen. 1889an Argentinara joan zen amarekin batera, zazpi anaia hil egin baitziren. Han La Vasconia tipografia sortu zuen. 1893an Francisco Grandmontagne-rekin batera La Baskonia aldizkari euskaldun-argentinar ospetsua sortu zuen (1903 arte La Vasconia gisa agertutakoa). Bertako zuzendaritzan lan egin zuen 1932an hil zen arte. Aldizkari hori 1943ra arte argitaratu zen eta Argentinako eta Amerikako beste herrialde batzuetako euskal kolektiboarentzat erreferente garrantzitsuenetako bat izan zen. 1901ean Grandmontagne Uriarterekin zituen ezadostasunak zirela medio aldizkaria utzi zuen arte. Zuzendarikide kargu hori Luis de Lizarralde medikuak hartu zuen 1903. urte amaieran. Euskal kulturaren adierazpen oro zabaldu ziren aldizkariaren bidez: hizkuntza, pintura, eskultura, musika, politika, gizarte gaiak eta umorea beste gai askoren artean.https://aunamendi.eusko-ikaskuntza.eus/eu/uriarte-jose-rufo-de/ar-129742

Bere tipografian lan garrantzitsuak argitaratu zituen: Rubén Daríoren Los Raros (1896), Leopoldo Lugonesen La montaña del oro (1897), Los Baskos en el Centenario (1910), Los Baskos en la Nación Argentina (1916 eta 1919), ¿Quiénes son los Baskos? (1930).https://www.euskadi.eus/comunidad-vasca-en-el-exterior-coleccion-de-publicaciones-urazandi/web01-s1leheki/es/adjuntos/urazandi09.pdf, 188.or.

Bermeon eskola bati bere izena jarri zioten 1933an.

 Erreferentziak 

 Kanpo estekak 

Kategoria:Bermeotarrak
Kategoria:Bizkaiko kazetariak
Kategoria:Bizkaiko idazleak
Kategoria:Euskal Herriko gaztelaniazko saiakeragileak
Kategoria:Eusko-argentinarrak
Kategoria:Buenos Airesen hildakoak